SET เช้ารีบาวด์ 21 จุด ตามตปท. หลังตัวเลขเศรษฐกิจ “สหรัฐ” ต่ำคาด ลดแรงกดดันขึ้นดอกเบี้ย
SET เปิดเช้ารีบาวด์ 21 จุด ตามต่างประเทศ หลังตัวเลขเศรษฐกิจสหรัฐออกมาต่ำคาด ส่งผลให้ลดแรงกดดันเงินเฟ้อ และการปรับขึ้นดอกเบี้ยของเฟดผ่อนคลายลง และค่าเงินดอลลาร์สหรัฐชะลอการแข็งค่า ให้แนวรับ 1,540 จุด และแนวต้าน 1,580-1,587 จุด
SET เปิดเช้ารีบาวด์ 21 จุด ตามต่างประเทศ หลังตัวเลขเศรษฐกิจสหรัฐออกมาต่ำคาด ส่งผลให้ลดแรงกดดันเงินเฟ้อ และการปรับขึ้นดอกเบี้ยของเฟดผ่อนคลายลง และค่าเงินดอลลาร์สหรัฐชะลอการแข็งค่า ให้แนวรับ 1,540 จุด และแนวต้าน 1,580-1,587 จุด
4 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,578.68 จุด เพิ่มขึ้น 20.63 จุด หรือ 1.32% สูงสุดที่ 1,579.01 จุด ต่ำสุดที่ 1,576.26 จุด มูลค่าการซื้อขาย 3.39 พันล้านบาท
สำหรับตลาดหุ้นไทยเปิดภาคเช้าพุ่งกว่า 20 จุด รีบาวด์ตามตลาดต่างประเทศหลังจากวานนี้ร่วงไปค่อนข้างหนัก ตอบรับตัวเลขเศรษฐกิจสหรัฐส่งสัญญาณชะลอตัว และอัตราผลตอบแทนพันธบัตร (Bond Yield) ปรับลดลง หนุนเม็ดเงินลงทุนในสินทรัพย์เสี่ยง
นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้ฟื้นตัวตามตลาดหุ้นอื่นในภูมิภาคเอเชีย หลังตัวเลขเศรษฐกิจสหรัฐ คือดัชนีภาคการผลิตของสหรัฐร่วงลงสู่ระดับ 50.9 ในเดือนก.ย. ซึ่งเป็นระดับต่ำสุดในรอบกว่า 2 ปี หรือนับตั้งแต่เดือนพ.ค.63 และต่ำกว่าที่นักวิเคราะห์คาดการณ์ที่ระดับ 52.3 จากระดับ 52.8 ในเดือนส.ค. ทำให้ลดแรงกดดันเงินเฟ้อ และการปรับขึ้นอัตราดอกเบี้ยของธนาคารกลางสหรัฐ (เฟด) ผ่อนคลายลง รวมถึงค่าเงินดอลลาร์สหรัฐก็ชะลอการแข็งค่า ให้แนวรับ 1,540 จุด และแนวต้าน 1,580-1,587 จุด